Tårnenes dag 2018
Forside Nyhedsarkiv Tårnenes dag 2018
Lørdag d. 5. maj indbyder DOF-Vestjylland alle der har lyst, at deltage i landskampen "Tårnenes dag". Konkurrencen går ud på at se flest mulige fuglearter fra et fugletårn eller udsigtspunkt mellem kl. 5.00 og kl. 13.00 den pågældende dato.
Konkurrence er landsdækkende og afholdes for 13. gang i Danmark, hvor vi de seneste tre år tillige har deltaget i en nordisk landskamp med deltagere fra Finland, Sverige.
Knap 420 tårne deltog i 2017 udgaven af konkurrencen og Finland, som også er opfinder af konkurrencen havde over 320 deltagende tårne, mens Sverige havde rekord deltagelse med 74 tårne og her i Danmark var 19 deltagere med.
2 tårne i Finland og 1 i Sverige vandt sidste års konkurrence med 107 forskellige fuglearter. 10 tårne i alt i de 3 lande observerede 100 arter elle mere fra deres fugletårne i de 8 timer konkurrencen varede.
Sidste år deltog 2 hold i "Tårnenes dag" i Vestjylland:
Har været deltagere i "Tårnenes dag" i alt 11 gange og har også tilmeldt sig her i 2018.
Sidste år blev det til 70 arter her.
"Tårnet", som her udgøres af Bjerg Thomsens hytte og arealet lige rundt omkring er med for 11. gang og også deltager i 2018
Vejret var rigtig godt sidste år, hvilket resulterede i vestjysk rekord for Tårnenes dag med hele 95 forskellige fuglearter, hvilket er et antal, som i konkurrencens 13 år kun er overgået af Skagen, som har DK-rekorden med 108 arter observeret i 2016.
Tårnenes dag starter kl. 5.00 og her ses de, som var med fra starten sidste år og især i de første timer bliver der set mange "nye" arter.
Skal vi have flere tårne med i Vestjylland i år?
DOF-Vestjylland betaler forplejningen i "tårnene" på konkurrencedagen til tårne i vores område. Vi arrangerer ligeledes en ringegruppe mellem de lokale tårne og alle som har lyst at hjælpe er meget velkommen til at komme de respektive steder og hjælpe til eller besøge os og se hvordan konkurrencen forløber.
Indbydelsen til "Tårnenes dag" ligger på Facebook siden af samme navn.
Regler o.lign kan også ses her og spørgsmål og tilmeldeing sendes til e-mail taarnenes dag
Her kan læses om arrangementet i 2017
Fremsend tilmelding på E-mail adressen: taarnenes dag
Tårnets navn:
Evt. Holdnavn:
Kontaktperson og evt. yderligere deltagere på holdet:
Deltagene hold skal tilmelde sig via ovennævnte e-mail adresse, og vil inden konkurrence dagen få tilsendt et afkrydsningsark med fuglenavne påtrykt, som kan bruges i tårnet og når konkurrencen er færdig kan sammentælling i excel-arket ske, ved at skrive et "1" tal udfor fuglearten og når arket er udfyldt (tæller selv automatisk sammen), fremsendes det til arrangørerne.